jkorsvik/nowiki_second_scrape_merged huggingface dataset:
Jarl Øverby

Jarl Henning Øverby (født 15. mai 1969) er en norsk forretningsmann og tidligere bandyspiller for Stabæk. Han er sju ganger norgesmester i bandy. Øverby har arbeidet i ca. tjue år i ulike IKT-selskaper og er utdannet siviløkonom ved BI fra 1994. Øverby er konsernsjef i NetNordic.


== Idrettskarriere ==
Jarl Øverby har spilt 13 sesonger for Stabæk i bandy. Han var spillende trener i sesongene 95/96 og 96/97. Øverby har spilt 52 A-landskamper for Norge og spilte på laget som vant bronse i VM 1993. Han scoret ett mål i bronsefinalen i seieren 5-3 mot Finland. Øverby var også med på VM-lagene frem til og med 1999.Jarl Øverby var konstituert som styreleder i Stabæk Fotball fra oktober 2011 til mars 2012. Perioden var kjennetegnet av stor turbulens på grunn av en mye omtalt overgangssak (Veigar Páll Gunnarsson fra Stabæk til Vålerenga), kostnadsnedskjæringer og flytting fra Telenor Arena.


== Meritter ==
VM-bronse, VM 1993, 4 bronsemedaljer i E-cup for Stabæk
7 NM titler i tillegg til flere seriemesterskap
13 sesonger for Stabæk Bandys eliteserielag


== Referanser ==


== Eksterne lenker ==
(se) Spillerprofil (trolig ufullstendig) på www.bandysidan.nu/ibdb/ Besøkt 28. november 2013.
Nordisk mesterskap i troppsgymnastikk for junior 2004

Nordisk mesterskap i troppsgymnastikk for junior 2004 ble arrangert 24. april 2004, i Reykjavík på Island. Dette mesterskapet var for klubblag, ikke for landslag. 
Konkurranseformen var TeamGym, slik at det konkurreres sammenlagt i frittstående, tumbling og trampett.


== Resultater ==


=== Kvinner ===


=== Herrer ===


=== Mix ===


== Resultater, level 2 ==


== Eksterne lenker ==
DGF - TeamGym - Junior Nordisk Mesterskab 2004 - 24/4-2004
Gjeldsbrevlova

Lov om gjeldsbrev av 17. februar 1939, også kjent som gjeldsbrevlova, (forkortet gbl.) er en norsk lov som regulerer gjeldsbrev.


== Lovens oppbygging ==
Kapittel 1: alminnelige regler
Kapittel 2: omsetningsgjeldsbrev
Kapittel 3: enkle gjeldsbrev
Kapittel 4: innskuddsbøker
Kapittel 5: overgangsregler
Kapittel 6: endringer i andre lover


== Eksterne lenker ==
Gjeldsbrevlova hos Lovdata
Melkespann

Melkespann er en beholder som ble brukt til oppbevaring, avkjøling og transport av melk og fløte. Melkespann har lokk og rundt eller kvadratisk tverrsnitt. Små spann har tverrhank, men større spann  har gjerne to ører til å løfte i. Størrelsen kan variere fra små fløtespann som rommer fra ca. 0,2 liter til store spann på ca. 50. liter.
På 1700- og 1800-tallet ble melkespann gjerne laget av kobber, og mindre spann kunne også være laget av messing. Utover 1800-tallet ble det vanligere med melkespann av fortinnet jernblikk, og på 1900-tallet kom det melkespann av aluminium. I 1919 skriver Kr. Støren: Et godt melkespand skal være solid og holdbart, godt fortinnet og let at gjøre rent. Disse krav oppfyldes av de helpressede melkespand, som nu fabrikeres her i landet i størrelser fra 1 til 50 liter. For tilsvarende transportkar av tre se ambar og melkestamp.


== Se også ==
Ambar
Melkestamp
Melkebøtte
Spann


== Referanser ==


== Litteratur ==
Støren, Kr. (1919): «Melkestellet», Landbrugsboken, bd. 2, del II, sp. 817-1006. Kristiania.
Østby, Jon Birger(1984): Nomenklatur for melkestell. Med tegninger av Torill Sand. Oslo.


== Eksterne lenker ==
Se melkespann i Digitaltmuseum
Robert King (dirigent)

Robert King (født 27. juni 1960 i Wombourne, South Staffordshire, England) er en britisk dirigent, cembalist og musikkforsker.
Som ung var King medlem av koret ved St John's College (Cambridge). Han studerte musikk ved University of Cambridge, og i 1980 grunnla han The King's Consort, et orkester som spiller på originalinstrumenter. Som kunstnerisk leder for dette orkesteret har han opp gjennom årene vært ansvarlig for ca. 100 kritikerroste CD-utgivelser, hovedsakelig på Hyperion Records.


== Utvalgte innspillinger ==
Vivaldi, The Complete Sacred Music – Hyperion CDS44171/81
The Complete Sacred Music of Henry Purcell – Hyperion CDS44141/51
The Complete Odes and Welcome Songs of Henry Purcell – Hyperion CDS44031/8
Händel, Judas Maccabaeus – Hyperion CDA66641/2
Händel, Acis and Galatea – Hyperion CDA66361/2


== Referanser ==


== Eksterne lenker ==
(en) Offisielt nettsted 
(en) Robert King på Discogs 
(en) Robert King på MusicBrainz 
(en) Robert King på Songkick 
(en) Robert King på AllMusic
Hans Nikolai Stavrand

Hans Nikolai Stavrand (født 4. januar 1894 i Sandtorg, død 17. mars 1980) var en norsk politiker som representerte Venstre i Troms på Stortinget i tre perioder på 1950-tallet (1950–61).
Stavrand hadde yrkesbakgrunn som sesongfisker, gårdbruker og anleggsarbeider. I 1930 overtok han farsgården Nordvik.
Han var medlem av kommunestyret i Sandtorg fra 1932 til 1959. Han var kommunens varaordfører fra 1938 til 1940. Han var vararepresentant til Stortinget fra 1934 til 1945. Ved valget høsten 1949 fikk han fast plass, og han blei seinere gjenvalgt to ganger. Han var medlem av fiskerikomiteen i alle tre periodene.


== Referanser ==


== Kilder ==
Trond Nordby (red.): Storting og regjering 1945–1985 (2 bind), Kunnskapsforlaget 1985


== Eksterne lenker ==
(no) Hans Nikolai Stavrand hos Stortinget 
(no) Hans Nikolai Stavrand hos Norsk senter for forskningsdata
Robert King (andre betydninger)

Robert King kan være:

Robert King (født 20. juni 1906, død 29. juli 1965), amerikansk friidrettsutøver.
Robert King (dirigent) (født 27. juni 1960), britisk dirigent.
Fibo

Fibo AS, tidligere Fibo-Trespo AS, er mellomstor produksjonsbedrift. Fibo-Trespo var eid av Byggma ASA. til 2015, da ble bedriften kjøpt av det norskeide selskapet FSN Capital og endret navn til Fibo. Fabrikken ligger i Lyngdal i Vest-Agder.
Fibo-Trespo ble etablert i 1952 for å lakkere trefiberplater fra Norsk Wallboard, dagens konsern-søsterselskap Huntonit i Vennesla. I 2007 avsluttet bedriften samboerskapet med konkurrenten Berry Alloc og flyttet inn i nye fabrikklokaler. Fibo-Trespo ble en del av Byggma ASA i 2000. I 2010 hadde bedriften 101 årsverk og 352 millioner NOK i omsetning. I 2012 hadde bedriften 106 ansatte og driftsintekter på 436 millioner NOK.Bedriften leverer veggpanel, benkeplater og skjermvegger til hovedsakelig kjøkken og bad. Panelene er montert riktig godkjent i henhold til våtromsnormen. De monteres uten bruk av membran. Råvarer til panelene er høytrykkslaminat, kryssfinér, sponplater, MDF (halvhard fiberplate, eng. medium- density fiberboard) og HDF (hard fiberplate, eng. high-density fiberboard).Byggma kjøper produktene til Fibo-Trespo gjennom internhandel og samkjører leveransene med leveranser fra andre datterbedrifter og de leveres som én leveranse fra Byggma.


== Referanser ==


== Eksterne lenker ==
Offisielt nettsted
Melkestamp

Melkestamp eller melkeså er et trekar til oppsamling og oppbevaring melk og melkeprodukter. Melkestamper ble brukt til å tømme melkestaver eller melkebøtter i under melkingen og til oppsamling av myse under ysting. Melkestamper er gjerne lagget med rundt eller ovalt tverrsnitt, men det forekommer også melkestamper der sidene er laget av en uthulet stokk. Størrelsen kan variere fra ca. 20 til omkring 200 liter. Melkestamper som ble brukt som oppsamlingskar under melkingen, kan ha to lange ører med hull til å stikke en stang gjennom når den skulle bæres inn i melkebua.
Noen synonymer/dialektord: butt, heldingsutstamp, holk, hølkje, kjeleså, melkeså, mjølkebutt, mjølkeså, mysestamp, mysebutt, oppsamlingskar, rjomeholk, rømmestrykkje, skjørholk, surmelkskar, surmelkså, syrestrokk, syreså, så og trehølk.


== Se også ==
Ambar
Melkespann
Melkebøtte
Spann


== Litteratur ==
Østby, Jon Birger(1984): Nomenklatur for melkestell. Med tegninger av Torill Sand. Oslo.


== Eksterne lenker ==
Se melkestamper i DigitaltMuseum.
Fredrik Färber

Fredrik Färber (født 25. mars 1979) er statssekretær for statsminister Erna Solberg. Han ble utnevnt 16. oktober 2013.Färber er cand.mag. fra Høgskolen i Lillehammer, hvor han studerte samfunnspolitikk og offentlig forvaltning, norsk og internasjonal politikk samt informasjon og samfunnskontakt i perioden 1998–2002. Deretter arbeidet han som politisk rådgiver, informasjonsleder, kommunikasjonssjef og avdelingsleder for Fremskrittspartiet på Stortinget fra 2002 til 2013. Han hadde akkurat begynt i ny jobb som kommunikasjonssjef i Norges Rederiforbund da han ble kalt tilbake til politisk arbeid som statssekretær. Som folkevalgt har han erfaring fra et år i kommunestyret i Østre Toten, han fikk permisjon på grunn av studier. I perioden 1997 til 2001 var han 1. varamann til Stortinget for Frp fra Oppland og han møtte 32 dager.


== Referanser ==


== Eksterne lenker ==
(no) Fredrik Färber hos Stortinget 
(no) Fredrik Färber hos Norsk senter for forskningsdata
Nordisk mesterskap i troppsgymnastikk 2003

Nordisk mesterskap i troppsgymnastikk 2003 for senior ble arrangert 19. april 2003, i Roskilde i Danmark. Dette mesterskapet var for klubblag, ikke for landslag. 
Konkurranseformen var Euroteam (tilsvarende dagens TeamGym), slik at det konkurreres sammenlagt i frittstående, tumbling og trampett.


== Resultater ==


=== Kvinner ===


=== Herrer ===


=== Mix ===


== Eksterne lenker ==
DGF - TeamGym - Nordisk Mesterskab 2003 - 19/4-2003
Per Clausen

Per Clausen (født 20. februar 1955 i Kongsvinger i Norge) er en dansk politiker og tidligere folketingsmedlem for Enhedslisten. 
Norskfødte Clausen vokste opp på Jylland. Etter å ha bodd flere steder endte han opp i Aalborg. Der fikk han også sin utdannelse, og kandidatgrad i samfunnsfag ved Aalborg Universitet.
Han har arbeidet i flere yrker: Eid et vaskeri, jobbet i bilindustrien i Sverige og som bestyrer for en kafe i Aalborg.
Clausen er en av veteranene i Enhedslisten, og har sittet i partiets hovedstyre og forretningsudvalg i lange perioder. Før Enhedslisten ble en realitet var han aktiv i Venstresocialisterne. VS var en av partene som gikk inn i Enhedslisten. 


== Eksterne lenker ==
(da) Per Clausen på Twitter 
(da) Per Clausen hos Folketinget 
(da) Om Per Clausen på Enhedslisten nettsider
Osteklede

Osteklede eller osteklut er betegnelse på et tøystykke som ble fuktet og så brukt til å pakke inn hvit ost i for at den ikke skulle bli tørr. Til osteklede ble det i eldre tid bruk lin, men senere gjerne brukt et stykke lerret av bomull. Osteklutene var gjerne firkantet med bredde på ca 80 cm.


== Litteratur ==
Østby, Jon Birger (1984): Nomenklatur for melkestell. Med tegninger av Torill Sand. Oslo
Compensatio lucri cum damno

Compensatio lucri cum damno er et prinsipp i norsk erstatningsrett som medfører at fordeler som et kontraktsbrudd medfører kan komme til fradrag ved erstatningsutmålingen (berikelsesfradrag). Dette er en side av grunnprinsippet om at skadelidte skal stilles som om kontraktsbrudd ikke hadde skjedd, men vedkommende skal ikke tjene på kontraktsbruddet.I norsk rett er prinsippet om compensatio lucri cum damno begrenset mot de alminnelige reglene for utmåling av erstatning, hvor det gjøres fradrag for normale sparte kostnader, slik som sparte kostnader ved å ikke måtte yte sin del av kontrakten osv. Compensatio lucri cum damno kommer til anvendelse på andre fordeler enn sparte kostnader.Prinsippet utgjør et utgangspunkt og ikke en fast regel. Den danske juristen Henry Ussing uttalte om prinsippet at «Det er ... farligt at deducere fra et saadant almindeligt Princip. Og det er vanskelig udfra den nævnte Opfattelse at forklare, at Princippet ikke gennemføres fultud».Et av de mest praktiske spørsmålene compensatio lucri cum damno reiser er spørsmålet om berikelsesfradrag for fordel den annen part har ved at kontraktsbrudd fører til bortfall av en tapsbringende kontrakt for den annen part. Prinsippet angir ingen hovedregel for slike saker. Når den annen part bevisst har inngått en ugunstig avtale vil ikke prinsippet komme til anvendelse. Også ved uaktsomhet eller skyld (culpa) hos den part som har forårsaket kontraktsbruddet vil dette kunne spille inn på vurderingen og tale mot berikelsesfradrag. I tillegg kommer konkrete rimelighetsvurderinger.I norsk rettspraksis er prinsippet sjelden gitt gjennomslag.


== Vilkår for berikelsesfradrag ==
I teorien er det oppstilt tre vilkår for at det skal kunne foreligge grunnlag for berikelsesfradrag: fordelen må ha oppstått som følge av kontraktsbruddet (misligholdet), fordelen må være en adekvat følge av kontraktsbruddet, og fordeler og tap må være komputable. Komputabilitet viser til en «viss likeartethet mellom fordel og tap». Alle vilkårene må foreligge, i tillegg til de overordnede betraktninger om rimelighet, culpa osv., for at prinsippet skal få gjennomslag.


== Referanser ==
NM i bandy 2014

Det 97. norgesmesterskapet i bandy ble arrangert vinteren 2013/14 og vunnet av Stabæk Idrettsforening etter finaleseier 5-2 over Ready. Stabæk vant sitt 20. norgesmesterskap, mens tapende finalist Ready var i sin første NM-finale siden 1927.


== Avvikling ==
Norgesmesterskapet ble spilt i perioden 6. november 2013 – 9. mars 2014. Det ble avviklet et seriespill med åtte lag der alle lagene møtte hverandre tre ganger. Etter seriespillet var det et sluttspill der de to best plasserte lagene gikk rett til semifinale, mens de fire neste måtte gå veien om kvartfinale. De to dårligst plasserte lagene i serien måtte spille kvalifisering mot de to beste lagene i den nest øverste divisjonen om retten til å få spille i eliteserien i 2014/15.Norgesmesterskapet ble avgjort med finale i en enkelt kamp på Marienlyst i Drammen 9. mars.


== Seriekampene ==


== Tabell ==


== Kvartfinaler ==


== Semifinaler ==


== Finale ==
Stabæk – Ready  5-2 
Søndag 9. mars 2014, Marienlyst stadion, Drammen, 740 tiskuere.
Målscorere:

0-1 Richard Fritjofsson (23 min.)
0-2 Lars Christian Sveen (26 min.)
1-2 Bjørn Buskqvist (27 min.)
2-2 Nikolai Jensen (52 min.)
3-2 Christian Randsborg (70 min.)
4-2 Christian Randsborg (73 min.)
5-2 Magnus Høgevold (88 min.)Hoveddommer: Jørn-Ivar Pettersen, Solberg. Meddommere: Gjermund Strømnes, Sarpsborg og Mats Eriksson, Mjøndalen.

Norgesmestrene1. Alexander Nygaard 
33. Heming Hveding Langmo  
2. Sverre Brecheisen 
5. Simen Holmen-Jensen 
6. Petter Løyning 
8. Magnus Høgevold 
9. Nikolai Jensen 
11. Jan-Olav Løyning 
14. Mikkel Killi Andersen 
15. Patrik Berggren 
16. Bjørn Buskqvist 
17. Fredrik Sletta 
18. Anders Christensen 
20. Andreas Killingstad 
24. Christian Randsborg 
25. Fredrik Randsborg 


== Kvalifisering til Eliteserien 2014/15 ==
Runde 1
23. februar 2014: Drammen Bandy – Høvik 1-4 (Marienlyst)
23. februar 2014: Ullern – Hamar 11-3 (Ullernbanen)Runde 2
25. februar 2014: Hamar – Drammen Bandy 4-13 (Vikingskipet)
26. februar 2014: Høvik – Ullern 5-2 (Hauger idrettspark)Runde 3
2. mars 2014: Ullern – Drammen Bandy 1-3 (Ullernbanen)Kampen Høvik – Hamar ble sløyfet fordi den ikke hadde innvirkning på resultatet.


== Referanser ==


== Eksterne lenker ==
Kampoppsett og tabell
Sonneborn-Berger-kvalitet

Sonneborn-Berger-kvalitet (eller Neustadtl-score) er en metode som brukes til å bestemme rekkefølgen ved poenglikhet i sjakkturneringer - tilsvarende målforskjell i en fotballtabell. 
En spillers Sonneborn-Berger-kvalitet blir beregnet ved å legge sammen summen av poeng for spillerne han/hun har vunnet mot og halvparten av summen av poeng for spillerne han/hun har spilt uavgjort mot.
Finn Sørensen

Finn Sørensen (født 28. desember 1946 i Tagensbo Sogn) er en dansk fagforeningsmann og politiker, og Folketingsmedlem for Enhedslisten fra 2011 til 2019.
Etter å ha avtjent verneplikten som sersjant og hatt en periode ved Københavns Universitet var han på slutten av 1960-tallet og begynnelsen av 1970-tallet engasjert i ulike kulturtiltak som skuespiller, forfatter og musiker. Han deltok blant annet i Debatteatret, Røde Mor og De Røde Raketter.
Han har vært ølsjåfør på Tuborg, portør, gartnermedhjelper og fabrikkarbeider ved flere bedrifter, der han også har vært faglig aktiv. Fra 1986 til 1887 var han formann for De Mandlige Bryggeriarbejders Fagforening København og fra 1987 til 2005 formann for Bryggeriarbejdernes Fagforening København. I årene 2005 til 2011 var han nestformann i Fagligt Fælles Forbund Industri og Service Kbh.
I 1985 satt Sørensen i streikeledelsen ved den åtte uker lange streiken på Carlsberg og Tuborg. I dag (2013) sitter han i ledelsen av LO Storkøbenhavn, Fagligt Ansvar, Fagbevægelse mod Unionen, Carl Scharnberg Fondens bestyrelse og 3F Palæstinanetværket.
Sørensen tilhørte på 1970-tallet de politiske kretser rundt den danske avisen Arbejderbladet, og var en periode formann i Kommunistisk Arbejderforbund marxister-leninister. Han deltok i nedleggelsen av  KA m-l i 1983, og gikk deretter inn i Venstresocialisterne. I VS var han med å danne Enhedslisten. 
Han har vært medlem av Enhedslistens hovedstyre fra 2005, medlem av partiets forretningsudvalg og av det faglige landsudvalget. Sørensen er også medlem av redaksjonen i det danske tidsskriftet Solidaritet. Han har vært Folketingsmedlem for Enhedslisten fra 2011.


== Eksterne lenker ==
(da) Offisielt nettsted 
(en) Finn Sørensen – kategori av bilder, video eller lyd på Commons 
(en) Finn Sørensen på Discogs 
(da) Finn Sørensen hos Folketinget 
(da) «Finn Sørensen». Enhedslisten. Arkivert fra originalen 7. mars 2019. Besøkt 7. mars 2019.
Ryggbøtte

Ryggbøtte eller ryggspann er et kar som ble brukt til transport av melk. Ryggbøtter har vært brukt til å bære melk fra sommerfjøset eller stølen og ned til gården, men kan også ha vært brukt for levering av melk eller surmelk til kunder i byen.
Ryggbøtter bæres med remmer eller rep over skuldrene. De er lagget i tre og har ovalt eller rundt tverrsnitt. To av stavene kan være tykkere eller lengre enn de andre, slik at de kan danne et feste for bæreremmene. På andre ryggbøtter kan bæreremmene være festet i jernringer i topp og bunn. I toppen kan de ha et fast lokk med hull og spuns, eller de kan være åpne med et tilhørende skinn til å binde over åpningen.
Jf. Ryggspann


== Litteratur ==
Østby, Jon Birger(1984): Nomenklatur for melkestell. Med tegninger av Torill Sand. Oslo.


== Eksterne lenker ==
Ryggbøtter i Digitaltmuseum
Ryggspann

Ryggspann er en beholder til transport av melk. Ryggspann bæres i stropper over skuldrene. De er laget av metall, har lokk, bæreremmer og tilnærmet halvsirkelformet tverrsnitt. 
Jf. Ryggbøtte


== Litteratur ==
Østby, Jon Birger(1984): Nomenklatur for melkestell. Med tegninger av Torill Sand. Oslo.


== Eksterne lenker ==
Ryggspann i Digitaltmuseum
Snik (beholder)

Snik er et kar som ble brukt til transport og servering av mat eller drikke. Snik er et lagget trekar med ovalt eller rundt tverrsnitt. Sidene smalner svakt oppover. Den ble helst brukt til å ta med mat eller drikke til folk som arbeidet i jordet eller i utmarka. Den har ikke lokk, men man kunne binde over et skinn eller en klut. En snik kan romme fra ca. 0,2 til 3 liter.
Halldor O. Opedal forteller om bruk av snik: «Han var lagga og noko vidare ned enn oppe. Ofte hadde han skjepput botn. ........... Dei bruka sniken te bera våt vare i, helst mjølk, rjome, eller dravle. Deila ein skjå over sniken og så ein klut over skjåen. Snikane bar dei jamnast i meis.»


== Referanser ==


== Litteratur ==
Opedal, Halldor O. (1943): Makter og menneske 5. Oslo.
Østby, Jon Birger(1984): Nomenklatur for melkestell. Med tegninger av Torill Sand. Oslo.


== Eksterne lenker ==
Se sniker i Digitaltmuseum
Minstearv

Minstearv er hvor gjenlevende ektefelle har krav på 4 G eller 1/4 av avdødes nettoformue, jf. arveloven § 7. Dette kalles minstearven, der retten til 4 G er absolutt – det vil si at denne ikke kan begrenses av arvelater i testament, jf. al. § 7 siste punktum. Denne går også foran livsarvingenes pliktdelsarv.
Hans Kristian Hauan

Hans Kristian Hauan (født 2. august 1898 i Ullsfjord, død 5. februar 1974) var en norsk politiker som representerte Arbeiderpartiet i Troms på Stortinget ett års tid på 1950-tallet.
Hauan var medlem av kommunestyret i Ullsfjord fra 1923 til 1963, da kommunen inngikk i den nye storkommunen Tromsø. Han var deretter medlem av Tromsø kommunestyre fram til 1967. Han var Ullsfjords ordfører fra 1932 til 1941, og deretter igjen 1945–48 og 1952–63. Han var vararepresentant til Stortinget i perioden 1950–53. Da representanten Aldor Ingebrigtsen døde 14. november 1952, overtok Hauan plassen ut perioden. Han var da medlem av samferdselskomiteen. Han var på ny vararepresentant i perioden 1954–57. 
Hauan hadde handelsskole og dreiv landhandel i femti år fra 1923. Han var tidvis også fisker, gårdbruker og stasjonsholder. Han blei tildelt Kongens fortjenstmedalje i gull og Norges by- og herredsforbunds utmerkelse.


== Referanser ==


== Kilder ==
Trond Nordby (red.): Storting og regjering 1945–1985 (2 bind), Kunnskapsforlaget 1985


== Eksterne lenker ==
(no) Hans Kristian Hauan hos Stortinget 
(no) Hans Kristian Hauan hos Norsk senter for forskningsdata
Frithjov Meier Vik

Frithjov Meier Vik (født 15. mars 1902 i Kvæfjord, død 2. januar 1986) var en norsk politiker som representerte Høyre i Troms på Stortinget i tre valgperioder.
Vik hadde landbruksutdanning og var gårdbruker fra 1928 til 1957. I perioder dreiv han også fiske og var notbas. Fra 1932 til 1957 var han disponent for AS Kveøy fiske- og fraktrederi, og fra 1957 til 1965 for Kvedfjord Sildolje- og Kraftforfabrikk AS. I 1939–40 var han også disponent for Troms sildfiskarlags sildkontor. Han hadde tallrike verv innen fiskeriene, blant annet som formann for Feitsildfiskernes Salgslag fra 1948 til 1957. Han var medlem av representantskapet i Norges Bondelag 1946–51. 
Vik var medlem av kommunestyret i Kvæfjord fra 1947 til 1955. Han var kommunens varaordfører fra 1950 til 1954. Han var fast representant på Stortinget i tre perioder fra 1954 til 1965. Han var medlem av sjøfarts- og fiskerikomiteen den første perioden og av skog-, vassdrags- og industrikomiteen de to neste. Fra 1950 til 1955 var han medlem av Høyres sentralstyre.
For innsatsen under andre verdenskrig ble Vik tildelt Deltakermedaljen.


== Kilder ==
Trond Nordby (red.): Storting og regjering 1945–1985 (2 bind), Kunnskapsforlaget 1985


== Eksterne lenker ==
(no) Frithjov Meier Vik hos Stortinget 
(no) Frithjov Meier Vik hos Norsk senter for forskningsdata
Henning Hyllested

Henning Hyllested (født 28. februar 1954 i Esbjerg) er en dansk havnearbeider, fagforeningsmann og politiker, Folketingsmedlem for Enhedslisten.
Hyllested jobbet som  fabrikkarbeider i Esbjerg fra 1973 til 1978, og igjen i 1980. Deretter jobbet han på byens havn fra 1981 til 2011. I årene 1978 til 1980 var han reisesekretær i Danmarks Kommunistiske Ungdomsforbund.
Som fagforeningsmann var han medlem av styret i Havnearbejdernes Landsklub fra 2003, og medlem av styret i 3F Esbjerg Transport fra 2006.
Han har vært Folketingsmedlem for Enhedslisten fra 2011.


== Eksterne lenker ==
(da) Henning Hyllested hos Folketinget 
(da) Om Henning Hyllested på Enhedslisten nettsider
Lars Dohn

Lars Dohn (født 26. mars 1950 i Kolind) er en dansk lærer og politiker, tidligere Folketingsmedlem for Enhedslisten.
Dohn har jobbet som lærer ved Strib Skole i Middelfart Kommune fra 1974 til 1977, deretter i Lundgårdskolen i Herning Kommune.
Han har hatt en rekke tillitsverv. Fra 2004 til 2011 var han nestformann i Herningegnens Lærerforening. Han ble medlem av Huslejenævnet i Herning Kommune i 2000, og medlem av Huslejenævnet i Ikast-Brande Kommune i 2009. Han har vært boliglægdommer fra 2009.
Dohn var Folketingsmedlem for Enhedslisten fra 2011 til 2015.


== Eksterne lenker ==
(en) Lars Dohn – kategori av bilder, video eller lyd på Commons 
(da) Lars Dohn hos Folketinget 
(da) Om Lars Dohn på Enhedslisten nettsider
Jørgen Arbo-Bæhr

Jørgen Arbo-Bæhr (født 9. desember 1955 i København) er en dansk politiker, tidligere Folketingsmedlem for Enhedslisten.
Arbo-Bæhr jobbet som porselensstøper på Bing & Grøndahl fra 1980 til 1989, deretter ved Den Kongelige Porcelænsfabrik fra 1989 til 1999. Han ble så arbeidsmarkedssekretær i Enhedslisten, en stilling han hadde fra 1999 til 2005.
Arbo-Bæhr har vært medlem av Enhedslistens hovedstyre fra 2005. Han var Folketingsmedlem for Enhedslisten fra 2005 til 2007, og igjen fra 2011 til 2015.


== Eksterne lenker ==
(da) Jørgen Arbo-Bæhr hos Folketinget 
(da) «Jørgen Arbo-Bæhr». Enhedslisten. Arkivert fra originalen 2. januar 2014. Besøkt 11. mars 2019.